ananddey/assamese-wiki-corpus huggingface dataset:
চাপচাৰ কুট

চাপচাৰ কুট মিজোৰামৰ মিজো জনগোষ্ঠীৰ লোকসকলৰ কৃষিভিত্তিক উৎসৱ। ঝুম খেতিৰ বাবে হাবি কাটি জুই লগাই মুকলি কৰাৰ পাছত মাৰ্চ মাহত "চাপচাৰ কুট" উৎসৱ উদযাপন কৰা হয়। এই উৎসৱৰ উপলক্ষে মিজো যুৱক যুৱতীয়ে চেৰাউ নৃত্য নাচে। ই অসমীয়া ৰঙালী বিহুৰ সমতুল্য বসন্ত উৎসৱ।

ইতিহাস

চপচাৰ কুট ১৪৫০-১৭০০ খ্ৰীষ্টাব্দত চুইপুই নামৰ এখন গাঁৱত আৰম্ভ হোৱা বুলি অনুমান কৰা হৈছে। সম্ভৱতঃ যেতিয়া চিকাৰীসকলে চিকাৰ নাপাই খালী হাতেৰে গাঁৱলৈ উভতি আহি হতাশাত ভুগিছিল, তেতিয়া গাঁৱৰ মুখিয়ালসকলে চাউলৰ মদ আৰু মাংসৰ সৈতে অপ্ৰত্যাশিত উৎসৱৰ প্ৰস্তাৱ দিছিল। তেতিয়াৰে পৰা চুইপুই গাঁৱৰ লোকসকলে প্ৰতি বছৰে এই উৎসৱ উদযাপন কৰিছিল। লাহে লাহে এই উৎসৱ আন গাঁৱলৈ বিয়পি পৰিছিল। চপচাৰ কুট ১৯৬২ চনত প্ৰথমবাৰৰ বাবে আইজলত বৃহৎ পৰিসৰত উদযাপন কৰা হৈছিল। কিন্তু ই মিজোৰামত বৰ্তমান প্ৰচলিত খ্ৰীষ্টান ধৰ্মৰ পৰিপন্থী হিচাপে বিতৰ্কৰ সন্মুখীন হৈছিল। ১৯৭৩ চনত পুনৰাই পাৰম্পৰিক ৰীতি-নীতি আৰু চেৰাউ নৃত্যৰে চাপচাৰ কুট পালন কৰা হৈছিল। আনকি ইয়াৰ সমালোচনা কৰা গীৰ্জাসমূহে ইয়াৰ সমালোচনা বন্ধ কৰিছিল। তেওঁলোকে অনুভৱ কৰিছিল যে পাৰম্পৰিক সংস্কৃতি নাইকিয়া হোৱাৰ উপক্ৰম হৈছে। বৰ্তমান চাপচাৰ কুট প্ৰতি বছৰে মাৰ্চ মাহত উলহ-মালহেৰে অনুষ্ঠিত কৰা হয়। মানুহৰ মাজত বন্ধুত্বভাৱ জাগৰিত কৰিবলৈ তেওঁলোকে নৃত্য-গীত গাই, ভোজৰ আয়োজন কৰি তেওঁলোকৰ প্ৰিয় উৎসৱ উদযাপন কৰে।

চাপচাৰ কুট হৈছে বাৰ্ষিক কৃষিচক্ৰৰ তিনিটা বিভিন্ন পৰ্যায় চিহ্নিত কৰিবলৈ উদযাপন কৰা মিজোসকলৰ তিনিটা বাৰ্ষিক উৎসৱৰ এটা। আন দুটা হৈছে মিম কুট আৰু পাৱল কুট। এই তিনি উৎসৱ যোৱা শতিকাত পুনৰুজ্জীৱিত কৰা হৈছিল।

উদযাপন

]]ত উদযাপিত চাপচাৰ কুট উৎসৱত চেৰাউ নৃত্য
জনশ্ৰুতি মতে চাপচাৰ কুট ম্যানমাৰ-মিজোৰাম সীমান্তৰ চেইপুই গাৱঁত উদযাপন কৰা হৈছিল। এই অঞ্চলত মিজো আৰু তেওঁলোকৰ সম্বন্ধীয় জনজাতীয় লোকসকল বাস কৰে। বছৰৰ আৰম্ভণিতে ঝুম খেতিৰ বাবে পাহাৰৰ ঢালত বন পৰিষ্কাৰৰ সময়ত তেওঁলোক ক্ষতিৰ পৰা ৰক্ষা কৰাৰ বাবে দেৱতাসকলক ধন্যবাদ জনাবলৈ চপচাৰ কুট উদযাপন কৰা হৈছিল। প্ৰথমে এই উৎসৱত যথেষ্ট সুৰাপান আৰু ভোজৰ সৈতে পালন কৰা হৈছিল। উৎসৱৰ প্ৰথম নিশা যুৱতী আৰু মহিলাসকলে গোটেই নিশা নাচে। মহিলাসকলে ভাকিৰীয়া পিন্ধি পোছাক পিন্ধি নৃত্যত যোগদান কৰে। এই উৎসৱ চাই নৃত্যৰ উৎস।

বৰ্তমান সময়ত ফেব্ৰুৱাৰীৰ শেষৰ ফালে বা মাৰ্চৰ আৰম্ভণিভাগত এই উৎসৱ পালন কৰা হয়। এই সময়ত ঝুমৰ বাবে হাবি জংঘল কাটি গছ আৰু বাঁহবোৰ শুকাবলৈ দিয়া হয় আৰু স্থানান্তৰিত খেতিয়কসকলৰ আনন্দ উপভোগ কৰাৰ বাবে যথেষ্ট সময় থাকে।

চাপচাৰ কুটৰ সময়ত কৰা মুখ্য কাৰ্যকলাপবোৰ হৈছে:
চাৱনঘানাৱাহ - সিজোৱা কণী পৰস্পৰিকৰ মুখত ভৰোৱা প্ৰাক খ্ৰীষ্টান প্ৰথা
নৃত্য - চেৰাউ নৃত্য ইয়াৰ মুখ্য নৃত্য যদিও এই মহোৎসৱত পৰিৱেশন কৰা অন্যান্য নৃত্য হৈছে খুলম, চেইহলাম, চাই আৰু চাৰ্লামকাই
কলা, শিল্প আৰু ফটো প্ৰদৰ্শনী
চাপচাৰ কুট দৌৰ
মিজো পাৰম্পৰিক ক্ৰীড়া আৰু সাজ-সজ্জা
কৰ্মস্থানত পাৰম্পৰিক পোছাক পিন্ধা
পাৰম্পৰিক জাতীয় খাদ্যৰ বিপনি

তথ্যউৎস

শ্ৰেণী:ভাৰতৰ উৎসৱসমূহ
শ্ৰেণী:মিজোৰাম
প্ৰক্ষেপ্য গতি

ভূপৃষ্ঠৰ পৰা কোনো এটা বস্তু অথবা কণা (প্ৰক্ষেপ্য) বায়ুমণ্ডললৈ প্ৰক্ষেপ কৰিলে কেৱল মহাকৰ্ষণৰ প্ৰভাৱত (বায়ুৰ ৰোধৰ প্ৰভাৱ নগণ্য বুলি ধৰা হৈছে) প্ৰক্ষেপ্যটোৱে বক্ৰৰেখাৰ পথেৰে গতি কৰে আৰু এই গতিকেই প্ৰক্ষেপ্য গতি (ইংৰাজী: Projectile motion) বুলি কোৱা হয়।

প্ৰাৰম্ভিক বেগ

ধৰা হ'ল, এটা প্ৰক্ষেপ্য প্ৰাৰম্ভিক বেগেৰে বায়ুমণ্ডললৈ প্ৰক্ষেপ কৰা হৈছে যাক অনুভূমিক উপাংশ আৰু উলম্ব উপাংশৰ যোগফল হিচাপে প্ৰকাশ কৰিব পাৰি, অৰ্থাৎ

প্ৰাৰম্ভিক প্ৰক্ষেপ কোণ জনা থাকিলে অনুভূমিক আৰু উলম্ব দুয়োটা উপাংশৰ মান পোৱা যাব, অৰ্থাৎ আৰু ।

প্ৰক্ষেপ্য গতিৰ গতিবিজ্ঞান ৰাশি

প্ৰক্ষেপ্য গতিত অনুভূমিক গতি আৰু উলম্ব গতি পৰস্পৰে পৰস্পৰৰ স্বাধীন অৰ্থাৎ এটাৰ প্ৰভাৱৰ পৰা আনটো মুক্ত। এইটোৱেই ১৯৩৮ চনত গেলিলিঅ’ গেলিলিয়ে স্থাপন কৰা সংযুক্ত গতিৰ নীতি। প্ৰক্ষেপ্য গতিৰ গতিপথ অধিবৃত্তাকাৰ বুলি প্ৰতিপন্ন কৰিবলৈ গেলিলিয়ে এই নীতি ব্যৱহাৰ কৰিছিল।

ত্বৰণ

যিহেতু উলম্ব দিশতহে কেৱল ত্বৰণ আছে, গতিকে অনুভূমিক দিশত বেগ ধ্ৰুৱক হ’ব আৰু ইয়াৰ মান হ'ব । এটা বস্তু অথবা কণা মহাকৰ্ষণৰ প্ৰভাৱত তললৈ মুক্তভাবে যি গতিৰে নামি আহে তাক প্ৰক্ষেপ্যটোৰ উলম্ব গতি বুলি কোৱা হয়। ইয়াত ত্বৰণ ধ্ৰুৱক আৰু ইয়াক ৰে সূচোৱা হয়। আৰু হ’ল ত্বৰণৰ উপাংশ।

বেগ

প্ৰক্ষেপ্যটো গতি কৰোঁতে ইয়াৰ বেগৰ অনুভূমিক উপাংশৰ কোনো সলনি নহয়। কিন্তু ইয়াৰ বেগৰ উলম্ব উপাংশ ৰৈখিকভাবে সলনি হয় কিয়নো মাধ্যাকৰ্ষণিক ত্বৰণ ধ্ৰুৱক।

যিকোনো সময় ত আৰু দিশত বেগৰ উপাংশসমূহ তলত উল্লেখ কৰা হ'ল:

,

বেগৰ মান (পাইথাগোৰাছৰ উপপাদ্য অনুসৰি):

সৰণ

যিকোনো সময় ত প্ৰক্ষেপ্যটোৰ অনুভূমিক আৰু উলম্ব সৰণ হ'ব:

,

প্ৰক্ষেপ্যটোৰ লব্ধ সৰণৰ মান হ'ব:

ধৰা হ’ল,
,

যদি ওপৰোক্ত দুয়োটা সমীকৰণৰ পৰা আঁতৰোৱা হয়, তেন্তে নিম্নোক্ত সমীকৰণটো পোৱা যাব:

উক্ত সমীকৰণটোত , আৰু ধ্ৰুৱক, গতিকে ইয়াক তলত দিয়া ধৰণেও লিখিব পাৰি:

, য’ত আৰু ধ্ৰুৱক। এইটোৱেই অধিবৃত্তৰ সমীকৰণ, এতেকে প্ৰক্ষেপ্যটো গতি কৰা বক্ৰৰেখাৰ পথটো অধিবৃত্তাকাৰ। অধিবৃত্তটোৰ অক্ষদাল উলম্ব।

যদি প্ৰক্ষেপ্যটোৰ অৱস্থান (, ) আৰু প্ৰক্ষেপ কোণ ( বা ) জনা থাকে, তেন্তে ওপৰত উল্লেখিত অধিবৃত্তৰ সমীকৰণটোৰ পৰা সমাধান কৰি প্ৰাৰম্ভিক বেগ নিৰ্ণয় কৰিব পৰা যাব।

অধিবৃত্তৰ সমীকৰণটো সমাধান কৰি পোৱা প্ৰাৰম্ভিক বেগৰ সমীকৰণটো তলত উল্লেখ কৰা হ'ল:

উৰণ সময়

প্ৰক্ষেপ্য এটাই বায়ুমণ্ডলত বিচৰণ কৰা মুঠ সময়ক প্ৰক্ষেপ্যটোৰ উৰণ কাল বুলি কোৱা হয়।

উৰণৰ পাছত প্ৰক্ষেপ্যটো অনুভূমিক অক্ষলৈ (x-axis) ঘূৰি আহে, গতিকে

[টোকা: ইয়াত বায়ুৰ ৰোধ উপেক্ষা কৰা হৈছে।]

প্ৰক্ষেপ্যৰ সৰ্বোচ্চ উচ্চতা

প্ৰক্ষেপ্য এটাই ভূপৃষ্ঠৰ পৰা সৰ্বোচ্চ যিমান ওপৰলৈ যাব পাৰে, তাক প্ৰক্ষেপ্য গতিৰ শিখৰ হিচাপে জনা যায়। ইয়াক প্ৰক্ষেপ্যৰ সৰ্বোচ্চ উচ্চতা বুলিও কোৱা হয়। হোৱালৈকে উচ্চতা বৃদ্ধি টিকি থাকিব, অৰ্থাৎ

সৰ্বোচ্চ উচ্চতা পাবলৈ লগা সময়:

প্ৰক্ষেপ্যৰ সৰ্বোচ্চ উচ্চতাৰ উলম্ব সৰণৰ পৰা:

অনুভূমিক পৰিসৰ আৰু সৰ্বোচ্চ উচ্চতাৰ মাজৰ সম্পৰ্ক

অনুভূমিক পৰিসৰ আৰু সৰ্বোচ্চ উচ্চতাৰ মাজৰ সম্পৰ্কটো হ'ল:

প্ৰমাণ

প্ৰক্ষেপ্য এটাৰ সৰ্বোচ্চ উচ্চতা:
(প্ৰথম সমীকৰণ)

প্ৰক্ষেপ্য এটাৰ অনুভূমিক পৰিসৰ:
(দ্বিতীয় সমীকৰণ)

এতিয়া প্ৰথম সমীকৰণক দ্বিতীয় সমীকৰণেৰে হৰণ কৰিলে পোৱা যাব:

×

প্ৰক্ষেপ্য এটাৰ সৰ্বোচ্চ দূৰত্ব

প্ৰক্ষেপ্য এটাৰ পৰিসৰ আৰু সৰ্বোচ্চ উচ্চতা ইয়াৰ ভৰৰ ওপৰত নিৰ্ভৰশীল নহয়। এতেকে একে বেগ আৰু দিশ বিশিষ্ট সকলোবোৰ প্ৰক্ষেপ্যৰ পৰিসৰ আৰু সৰ্বোচ্চ উচ্চতা সমান হয়।

টোকা

তথ্য সূত্ৰ

শ্ৰেণী:গতি
অংকুশ

up

অংকুশ বা লাংচিং বা বুলহুক মাউতে হাতী চম্ভালিবলৈ আৰু প্ৰশিক্ষণ দিয়াত ব্যৱহাৰ কৰা সঁজুলি। হাতী পোহ মনাবলৈ ব্যৱহাৰ কৰা অংকুশ বা বুলহুকৰ জোঙা আগটোৰ সহায়ত হাতীটোৰ মূৰত খুচি আঘাত কৰিব পৰা যায় যদিহে হাতীটোৱে ওচৰৰ মানুহক আক্ৰমণ কৰে, যাৰ ফলত আৰোহী আৰু দৰ্শকৰ আঘাত বা মৃত্যুৰ আশংকা হ’ব পাৰে। হাতীৰ অংকুশ এটা হুক (সাধাৰণতে ব্ৰঞ্জ বা তীখা)ৰে গঠিত যিটো ৬০–৯০ চে.মি.

সাঁচীৰ এটা ৰিলিফ আৰু অজন্তা গুহাৰ এটা ফ্ৰেস্কোত যুদ্ধৰ হাতীটোৰ ওপৰত তিনিজনীয়া দল, হাতী চলাওতে লোৱা অংকুশ লৈ চালক, চালকৰ পিছফালে এজন সম্ভ্ৰান্ত যোদ্ধা আৰু হাতীটোৰ পিছফালে আন এজন পৰিচাৰক চিত্ৰিত কৰা হৈছে।

নোছভ আৰু ডেনিছে (২০০৮: পৃষ্ঠা ১৯) তথ্য দাখিল কৰিছে যে তক্ষশীলাৰ এটা প্ৰত্নতাত্ত্বিক স্থানৰ পৰা দুটা নিখুঁতভাৱে সংৰক্ষিত অংকুশ উদ্ধাৰ কৰা হৈছে আৰু মাৰ্শ্বেলৰ মতে ইয়াৰ তাৰিখ খ্ৰীষ্টপূৰ্ব তৃতীয় শতিকাৰ পৰা খ্ৰীষ্টপূৰ্ব ১ম শতিকালৈকে। দুয়োটাৰ ভিতৰত ডাঙৰটো ৬৫ চে.মি.(২৬ ইঞ্চি) দীঘল।

তথ্যসূত্ৰ

শ্ৰেণী:অস্ত্ৰ
এহছান হেম্মতি

এহছান হেম্মতি (ফাৰ্চী: احسان همتی) ইৰানৰ এগৰাকী চলচ্চিত্ৰ পৰিচালক আৰু লেখক। তেওঁ চিনেমাৰ নান্দনিকতাত শিল্প দৰ্শনৰ পিএইচডি ডিগ্ৰী, তেহৰান ইউনিভাৰ্চিটি অৱ আৰ্টৰপৰা চিনেমাৰ এমএ ডিগ্ৰী আৰু চলচ্চিত্ৰ পৰিচালনাত বিএ ডিগ্ৰী লাভ কৰিছে। হেম্মতিৰ শৈক্ষিক আৰু শৈল্পিক কৰ্মৰাজিয়ে মূলত চলচ্চিত্ৰ তত্ত্ব, শিল্প দৰ্শন আৰু চলচ্চিত্ৰীয় অভিজ্ঞতাৰ মনস্তাত্ত্বিক দিশসমূহৰ ওপৰত গুৰুত্ব আৰোপ কৰে।

কৰ্মজীৱন

হেম্মতি চিনেমাৰ নান্দনিকতাত শিল্প দৰ্শনৰ এজন পিএইচডি ডিগ্ৰীধাৰী। তেওঁ তেহৰান ইউনিভাৰ্চিটি অৱ আৰ্টৰপৰা চিনেমাৰ স্নাতকোত্তৰ ডিগ্ৰী আৰু চলচ্চিত্ৰ পৰিচালনাত স্নাতক ডিগ্ৰী লাভ কৰিছে। তেওঁ চলচ্চিত্ৰ অধ্যয়ন, শিল্প দৰ্শন আৰু চলচ্চিত্ৰীয় কাৰ্যকলাপৰ মনস্তাত্ত্বিক দিশসমূহৰো এজন গৱেষক। হেম্মতিয়ে শৈক্ষিক ক্ষেত্ৰৰ ভিতৰতে মনস্তাত্ত্বিক নাট্যধৰ্মী ধাৰাত বিশেষভাৱে মনোনিৱেশ কৰি নিজৰ চলচ্চিত্ৰ নিৰ্মাণৰ কেৰিয়াৰ আৰম্ভ কৰিছিল।

তেওঁ ৪২সংখ্যক ফাজ্ৰ আন্তঃৰাষ্ট্ৰীয় চলচ্চিত্ৰ মহোৎসৱত এ চাইড টু এগজিট চলচ্চিত্ৰখনেৰে অংশগ্ৰহণ কৰিছিল। এই ছবিখন ৪০সংখ্যক তেহৰান আন্তঃৰাষ্ট্ৰীয় চুটি ছবি মহোৎসৱৰ বাবেও নিৰ্বাচিত হৈছিল।

এ চাইড টু এগজিট হৈছে কোনো সংলাপ নোহোৱা এখন চলচ্চিত্ৰ, যিখনত মানৱ সমাজৰ বিভিন্ন স্তৰত ব্যক্তিগত আৰু সামূহিক হিংসা সৃষ্টিত গুৰুত্বপূৰ্ণ ভূমিকা পালন কৰা হিংসাত্মক পৰিৱেশ আৰু কাৰ্যকলাপসমূহ বৰ্ণনা কৰা হৈছে। এই পৰিৱেশ সকলো ধৰণৰ মানসিক বিকাৰ আৰু মানসিক ভাঙোন সৃষ্টিৰ বাবে এক উপযুক্ত মঞ্চ হ'ব পাৰে।

তেওঁৰ আন এখন চলচ্চিত্ৰ ৱান ডে লেটাৰ-এ সামাজিক আৰু পাৰিবাৰিক কাৰকৰ প্ৰেক্ষাপটত এটা মিছা কথাৰ বাবে সৃষ্টি হোৱা পেৰানয়ড সন্দেহ আৰু সংশয়ৰ কাহিনী কয়। ৱান ডে লেটাৰ ছবিখন ৩৩সংখ্যক তেহৰান আন্তঃৰাষ্ট্ৰীয় চুটি ছবি মহোৎসৱত নিৰ্বাচিত হৈছিল আৰু ই চিলি দেশৰ চাউথ ফিল্ম এণ্ড আৰ্ট ফেষ্টিভেলত শ্ৰেষ্ঠ ছেট আৰু পোছাক ডিজাইনৰ বঁটা, শ্ৰেষ্ঠ অভিনেত্ৰীৰ বঁটা, শ্ৰেষ্ঠ অভিনেতাৰ বঁটা আৰু দৰ্শকৰ পছন্দৰ শ্ৰেষ্ঠ চলচ্চিত্ৰৰ তৃতীয় স্থানৰ বঁটা লাভ কৰিবলৈ সক্ষম হৈছিল। ইয়াৰ উপৰি এই ছবিখন গ্ৰীচৰ এথেন্সত অনুষ্ঠিত হোৱা বিগ বেং পেনোৰামা আন্তঃৰাষ্ট্ৰীয় চুটি ছবি মহোৎসৱ, ১২সংখ্যক ৰোমানিয়ান চলচ্চিত্ৰ মহোৎসৱ আৰু বাংলাদেশৰ ১৫সংখ্যক ঢাকা আন্তঃৰাষ্ট্ৰীয় চলচ্চিত্ৰ মহোৎসৱৰ বাবেও নিৰ্বাচিত হৈছিল।

মনস্তাত্ত্বিক নাট্যধৰ্মী ধাৰাত তেওঁ পোষ্ট-ট্ৰমেটিক ষ্ট্ৰেছ ডিছঅৰ্ডাৰৰ ওপৰত আধাৰিত চলচ্চিত্ৰ পিটিএছডি ১১ পৰিচালনা কৰিছিল। এই ছবিখন ৩১সংখ্যক তেহৰান আন্তঃৰাষ্ট্ৰীয় চুটি ছবি মহোৎসৱ আৰু বাংলাদেশৰ ১৪সংখ্যক ঢাকা আন্তঃৰাষ্ট্ৰীয় চলচ্চিত্ৰ মহোৎসৱৰ বাবে নিৰ্বাচিত হৈছিল। পিটিএছডি ১১ চলচ্চিত্ৰখনে ইৰানৰ আৰাকত অনুষ্ঠিত হোৱা ৫০সংখ্যক আফতাব আঞ্চলিক চলচ্চিত্ৰ মহোৎসৱত শ্ৰেষ্ঠ চলচ্চিত্ৰ সম্পাদনা আৰু শব্দৰ বঁটা লাভ কৰিছিল।

তথ্যসূত্ৰ

শ্ৰেণী:ইৰানৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
ইউৰেছিয়ান পিগমী শ্ৰীউ

ইউৰেছিয়ান পিগমী শ্ৰীউ (ইংৰাজী :Eurasian pygmy shrew; বৈজ্ঞানিক নাম: Sorex minutus), এবিধ ইউৰেছিয়া অৰ্থাৎ ইউৰোপ আৰু এছিয়াৰ উত্তৰ অংশত পোৱা চিকাজাতীয় প্ৰাণী। ইয়াক প্ৰায়ে পিগমী শ্ৰীউ বুলিও কোৱা হয়। ই আয়াৰলেণ্ড একমাত্ৰ স্থানীয় শ্ৰীউ।
ইউৰেছিয়ান পিগমী শ্ৰীউ ভৰৰ হিচাপত পৃথিৱীৰ দ্বিতীয় ক্ষুদ্ৰতম স্তন্যপায়ী প্ৰাণী। ইয়াৰ গড় ভৰ মাত্ৰ ৪ গ্ৰাম।

এই জীৱবিধ দিন ৰাতি উভয়ে সক্ৰিয় হৈ থাকে। ইয়াৰ মূল খাদ্য সমূহ হ'ল, গছৰ গেলা পচা অংশ আৰু সৰু অমেৰুদণ্ডী পোক-পৰুৱা। ইহঁত সাধাৰণতে গাঁত খান্দি মাটিৰ তলত বাস কৰে।ইয়াৰ সৰ্বোচ্চ ভৰ ৪ গ্ৰাম।

ইহঁতৰ প্ৰজনন কাল সাধাৰণতে এপ্ৰিলৰ পৰা আগষ্ট মাহলৈ। মাইকী শ্ৰীউ জনীয়ে এবাৰত দুটাৰ পৰা আঠটা পৰ্যন্ত পোৱালি জন্ম দিয়ে। পোৱালিবোৰ মাটিৰ তলত অৱস্থিত বাহত লালন পালন কৰা হয়। ইহঁতৰ গৰ্ভকাল মাত্ৰ তিনি সপ্তাহ। সেয়ে এবছৰত ইহঁতে পাঁচ বাৰ পোৱালি জগাব পাৰে। ইহঁতৰ জীৱন কাল মাত্ৰ ১৫ মাহ। বিভিন্ন প্ৰকাৰৰ বাহ্যিক প্ৰজাতিৰ অন্তৰ্ভুক্তকৰণৰ বাবে বৰ্তমান এই সৰু প্ৰজাতিৰ স্তন্যপায়ী জীৱ সকলৰ জীৱন ধাৰণত ব্যাঘাত জন্মইছে। স্থানীয় পৰিস্থিতি তন্ত্ৰ আংশিক ভাবে সলনি হলেও এনে জীৱ সমূহৰ জীৱনলৈ ভাবুকি কঢ়িয়াই আনে।

তথ্য উৎস

বহিঃসংযোগ

শ্ৰেণী:স্তন্যপায়ী প্ৰাণী
ৰুথ নেগা

ৰুথ নেগা (ইংৰাজী: Ruth Negga; জন্ম: ৪ মে’ ১৯৮২) এগৰাকী আইৰিছ অভিনেত্ৰী যিয়ে মঞ্চ আৰু চলচ্চিত্ৰত কৰা অভিনয়ৰ বাবে জনাজাত। তেওঁ এটা অস্কাৰ, এটা টনি বঁটা, দুটা এমি বঁটা, তিনিটা বাফটা বঁটা, দুটা গোল্ডেন গ্ল’ব বঁটা আৰু এটা লৰেন্স অলিভিয়াৰ বঁটাৰ মনোনয়নসহ কেইবাটাও সন্মান লাভ কৰিছে। জেফ নিকোলছৰ পৰিচালনাত নিৰ্মিত ঐতিহাসিক ৰোমাণ্টিক ড্ৰামা ছবি লাভিং (২০১৬)-ত মিলড্ৰেড লাভিংৰ চৰিত্ৰত অভিনয় কৰি তেওঁ আন্তঃৰাষ্ট্ৰীয় পৰ্যায়ত স্বীকৃতি লাভ কৰে আৰু ইয়াৰ বাবে তেওঁ অস্কাৰ বঁটাৰ শ্ৰেষ্ঠ অভিনেত্ৰীৰ শিতানত মনোনয়ন লাভ কৰে।

তেওঁ ৰেবেঁকা হলৰ পৰিচালনাত নিৰ্মিত পিৰিয়ড ড্ৰামা ছবি পাছিং (২০২১)-ত শ্বেতাংগ মহিলা হিচাপে পৰিচয় দি থকা এগৰাকী আফ্ৰিকান-আমেৰিকান মহিলাৰ চৰিত্ৰত অভিনয় কৰি বাফটা আৰু গোল্ডেন গ্ল’ব বঁটাৰ মনোনয়ন লাভ কৰিছিল। নেগাই আইচলেচন (২০০৫), ব্ৰেকফাষ্ট অন প্লুটো (২০০৫), ৱাৰক্ৰাফ্ট (২০১৬), এড এষ্ট্ৰা (২০১৯) আৰু গুড গ্ৰীফ (২০২৩) আদি বোলছবিতো অভিনয় কৰিছে।

টেলিভিছনৰ ক্ষেত্ৰত নেগা এএমচি ধাৰাবাহিক প্ৰিচাৰ (২০১৬–২০১৯)-ৰ বাবে পৰিচিত হৈছিল। ইয়াৰ উপৰি তেওঁ বিবিচি মিনি-চিৰিজ ক্ৰিমিনেল জাষ্টিচ, আৰটিই ক্ৰাইম ড্ৰামা লভ/হেট, ই৪ কল্পবিজ্ঞান কমেডী ধাৰাবাহিক মিচফিটছ আৰু এবিচি চুপাৰহিৰো ধাৰাবাহিক এজেণ্টছ অৱ এছ.এইচ.আই.ই.এল.ডি.ত কাম কৰিছে। ২০২৪ চনৰ এপল টিভি প্লাছৰ ধাৰাবাহিক প্ৰিজিউমড ইনোচেণ্টত কৰা অভিনয়ৰ বাবে তেওঁ এটা প্ৰাইমটাইম এমি বঁটাৰ মনোনয়ন লাভ কৰে।

মঞ্চত তেওঁ ডাক (২০০৩) নাটকৰ জৰিয়তে লৰেন্স অলিভিয়াৰ বঁটাৰ মনোনয়ন লাভ কৰিছিল। তেওঁ লণ্ডন আৰু নিউয়ৰ্ক দুয়ো ঠাইতে হেমলেটৰ মুখ্য চৰিত্ৰত অভিনয় কৰিছিল। ২০২২ চনত মেকবেথ নাটকত লেডী মেকবেথৰ চৰিত্ৰত অভিনয় কৰি তেওঁ ব্ৰডৱেত অভিষেক ঘটায় আৰু ইয়াৰ বাবে তেওঁ শ্ৰেষ্ঠ অভিনেত্ৰীৰ টনি বঁটাৰ মনোনয়ন লাভ কৰে।

প্ৰাৰম্ভিক জীৱন আৰু শিক্ষা

১৯৮২ চনৰ ৪ মে’ত ইথিঅ’পিয়াৰ আদিচ আবাবাত নেগাৰ জন্ম হৈছিল। তেওঁৰ মাতৃ নোৰা আছিল এগৰাকী আইৰিছ মহিলা আৰু পিতৃ আছিল এজন ইথিঅ’পিয়ান ব্যক্তি। তেওঁৰ পিতৃ-মাতৃয়ে ইথিঅ’পিয়াৰ এখন চিকিৎসালয়ত কাম কৰি থকা অৱস্থাত পৰস্পৰক লগ পাইছিল; তেওঁৰ মাতৃ এগৰাকী নাৰ্ছ আছিল আৰু পিতৃ আছিল এজন চিকিৎসক। নেগা তেওঁলোকৰ একমাত্ৰ সন্তান আছিল আৰু চাৰি বছৰ বয়সলৈকে তেওঁ ইথিঅ’পিয়াত বাস কৰিছিল। সাত বছৰ বয়সত তেওঁৰ পিতৃৰ এটা মটৰ দুৰ্ঘটনাত মৃত্যু হোৱাৰ পিছত, তেওঁ মাকৰ সৈতে আয়াৰলেণ্ডলৈ ঘূৰি আহে। নেগা আয়াৰলেণ্ডৰ লিমৰিকত ডাঙৰ-দীঘল হৈছিল। মাধ্যমিক শিক্ষাৰ বাবে তেওঁ ইংলেণ্ডৰ লণ্ডনলৈ যায়।

নেগাই ডাবলিনৰ ত্ৰিনিটি কলেজৰ চেমুৱেল বেকেট চেণ্টাৰত অধ্যয়ন কৰিছিল আৰু তাৰপৰাই অভিনয় শিক্ষা বিষয়ত স্নাতক ডিগ্ৰী লাভ কৰিছিল।

২০১০ চনৰপৰা নেগা অভিনেতা ডমিনিক কুপাৰৰ সৈতে সম্পৰ্কত আছিল। তেওঁলোকে পোনপ্ৰথমবাৰৰ বাবে ২০০৯ চনত হেলেন মিৰেনৰ সৈতে 'ফ্ৰেড্ৰে' নাটকৰ এটি সংস্কৰণত একেলগে কাম কৰোঁতে লগ পাইছিল। তেওঁলোক দুয়ো লণ্ডনৰ প্ৰিমৰ’জ হিলত একেলগে বাস কৰিছিল। এই দম্পতীটো ছয় বছৰ ধৰি সম্পৰ্কত আছিল; অৱশ্যে নেগাই আঙুলিয়াই দিছে যে তেওঁলোকৰ বিচ্ছেদৰ খবৰ (যিটো পোনপ্ৰথমে ২০১৮ চনৰ এপ্ৰিলত প্ৰকাশ পাইছিল) জানিবলৈ সংবাদ মাধ্যমক কেইবাবছৰ সময় লাগিছিল। নেগাই এএমচিৰ 'প্ৰিচাৰ' ধাৰাবাহিকত কুপাৰৰ বিপৰীতে অভিনয় কৰিছিল, য’ত তেওঁলোকে প্ৰেমিক-প্ৰেমিকাৰ চৰিত্ৰ ৰূপায়ণ কৰিছিল আৰু নেগাই কৈছে যে তেওঁলোক "প্ৰিয় বন্ধু।"

২০২০ চনৰপৰা নেগা কেলিফৰ্ণিয়াৰ লছ এঞ্জেলছত বসবাস কৰে।

তথ্যসূত্ৰ

বাহ্যিক সংযোগ

Pan Pan Theatre official website

শ্ৰেণী:ইথিঅ'পিয়াৰ ব্যক্তি
শ্ৰেণী:অভিনেত্ৰী
গুলাল গোটা

গুলাল গোটা (হিন্দী: गुलाल गोटा, অৰ্থ: 'ৰঙৰ বল') হ’ল লাৰপৰা তৈয়াৰী এক সৰু গোলাকাৰ পাত্ৰ, যিটো শুকান গুলাল পাউডাৰেৰে ভৰাই হিন্দু উৎসৱ হোলী উদ্‌যাপনৰ বাবে ব্যৱহাৰ কৰা হয়। ই ভাৰতৰ ৰাজস্থানৰ জয়পুৰত হোলী উদ্‌যাপনৰ এক পৰম্পৰাগত উপাদান, যাৰ ইতিহাস প্ৰায় ৩০০ বা ৪০০ বছৰ পুৰণি।

ইতিহাস

গুলাল গোটাৰ ব্যৱহাৰ পূৰ্বৰ জয়পুৰৰ ৰাজপৰিয়ালৰ সময়ৰপৰাই চলি আহিছে। কিংবদন্তি অনুসৰি, ৰাজপৰিয়ালৰ লোকসকলৰ বাবে হোলী খেলাৰ এক পছন্দৰ উপায় আছিল গুলাল গোটা। জয়পুৰৰ 'মণিহাৰ' নামৰ মুছলমান কাৰিকৰ সম্প্ৰদায়টোৱে এই হস্তনিৰ্মিত বলবোৰ তৈয়াৰ কৰে।

ভাৰত চৰকাৰে গুলাল গোটাৰ কাৰিকৰসকলক "আৰ্টিচান কাৰ্ড" প্ৰদান কৰিছে, যিয়ে তেওঁলোকক চৰকাৰী আঁচনিৰ অধীনত বিভিন্ন সুবিধা লাভ কৰাত সহায় কৰে। গুলাল গোটা নিৰ্মাতাসকলে তেওঁলোকৰ সামগ্ৰী সুৰক্ষিত কৰিবলৈ আৰু ইয়াৰ অনন্য আঞ্চলিক পৰিচয় প্ৰচাৰ কৰিবলৈ এক ভৌগোলিক স্বীকৃতি (GI) টেগৰ বাবেও দাবী জনাইছে।

উৎপাদন

লা পতংগৰদ্বাৰা নিঃসৃত এবিধ ৰেজিন বা লা ছত্তীশগড় আৰু ঝাৰখণ্ডৰ দৰে অঞ্চলৰপৰা সংগ্ৰহ কৰা হয়। কাৰিকৰসকলে প্ৰথমে লাখিনি পানীত সিজাই নমনীয় কৰি লয়। এই কোমল লাক তাৰ পিছত আকৃতি আৰু ৰং দিয়া হয়, য’ত পৰৱৰ্তী সংমিশ্ৰণৰ বাবে ৰঙা, হালধীয়া আৰু সেউজীয়া ৰঙক মূল ৰং হিচাপে ব্যৱহাৰ কৰা হয়। আকৃতি দিয়াৰ পাছত লাখিনি পুনৰ গৰম কৰা হয় আৰু 'ফুকনী' নামৰ এক বিশেষ সঁজুলিৰ সহায়ত ফু দি এটা সৰু গোলকৰ ৰূপ দিয়া হয়। অন্তিম পৰ্যায়ত এই ফোঁপোলা লাৰ গোলকবোৰ শুকান গুলাল পাউডাৰেৰে ভৰাই ছীল কৰা হয়। এই সমগ্ৰ উৎপাদন প্ৰক্ৰিয়াটো সম্পূৰ্ণৰূপে হাতেৰে কৰা হয় আৰু ইয়াৰ বাবে দক্ষ কাৰিকৰৰ প্ৰয়োজন।

হোলী

হোলী উদ্‌যাপনৰ সময়ত মানুহে ইজনে সিজনৰ ওপৰত গুলাল গোটা দলিয়ায়। খুন্দা খোৱাৰ লগে লগে লাৰ খোলাটো ভাঙি যায় আৰু ভিতৰত থকা ৰঙীন পাউডাৰখিনি চাৰিওফালে সিঁচৰতি হৈ পৰে। খোলা গুলাল পাউডাৰ দলিয়াই খেলাৰ তুলনাত গুলাল গোটাই ৰঙেৰে খেলাৰ এক অধিক নিয়ন্ত্ৰিত উপায় প্ৰদান কৰে।

এই পৰম্পৰাটোৰ ধাৰাবাহিকতাক লৈ কিছু উদ্বেগৰ সৃষ্টি হৈছে কিয়নো নতুন প্ৰজন্মৰ মাজত এই শিল্পক আগুৱাই নিয়াৰ আগ্ৰহ হয়তো কমি আহিব পাৰে।

তথ্যসূত্ৰ

বাহ্যিক সংযোগ

জয়পুৰত হোলীৰ বাবে গুলাল গোটা, ২০১৪ চনত ডিডি নিউজত প্ৰচাৰিত
জয়পুৰৰ শতাব্দী প্ৰাচীন পৰম্পৰা ‘গুলাল গোটা’ হোলী

শ্ৰেণী:ভাৰতৰ সংস্কৃতি
আই এম ডি টি আইন, ১৯৮৩

আই এম ডি টি আইন বা অবৈধ অনুপ্ৰৱেশকাৰী (ন্যায়াধীকৰণৰ দ্বাৰা নিৰ্ধাৰণ) আইন, ১৯৮৩ (Illegal Migrants (Determination by Tribunal) Act, 1983) হৈছে অসমৰ অনুপ্ৰৱেশকাৰী সমস্যাৰ সৈতে জড়িত আৰু কেৱল অসমত প্ৰযোজ্য হোৱাকৈ ১৯৮৩ চনত গৃহীত কৰা এখন আইন। এই আইনখন ইতিমধ্যে বাতিল কৰা হৈছে।

সদনত গৃহীত

১৯৮৩ চনৰ ১৫ অক্টোবৰত ভাৰত চৰকাৰে অসমৰ অবৈধ অনুপ্ৰৱেশকাৰী চিনাক্তকৰণৰ বাবে ন্যায়াধীকৰণ স্থাপন কৰিবলৈ এখন অৰ্ডিনেন্স পাছ কৰে। সেই বছৰৰে ১২ ডিচেম্বৰৰ দিনা আই এম ডি টি আইনখন সদনত গৃহীত হয়। এই আইনখন কেৱল অসমৰ বাবে প্ৰযোজ্য হৈছিল আৰু অসমৰ বাদে আন ৰাজ্যসমূহত অবৈধ অনুপ্ৰৱেশকাৰী বিদেশী আইন, ১৯৪৬ (Foreigners act,1946)-ৰ দ্বাৰা চিনাক্ত কৰা হৈছিল। উল্লেখযোগ্য যে ১৯৮০ চনত অসমত লোকসভা নিৰ্বাচন বৰ্জন হোৱা হেতুকে সেই সময়ত অসমৰ ব্ৰহ্মপুত্ৰ উপত্যকাৰ কোনো সাংসদ সদনত উপস্থিত নথকা সময়তে এই আইনখন গৃহীত কৰা হৈছিল।

মূল বিষয়বস্তু

এই আইনখনৰ মতে ১৯৭১ চনৰ ২৫ মাৰ্চৰ পিছত অহাসকল আৰু বৈধ নথিপত্ৰ অবিহনে ভাৰতত অহা লোকসকলক অবৈধ অনুপ্ৰৱেশকাৰী হিচাপে গণ্য কৰা হৈছিল।

এই আইন অনুসৰি এজন ব্যক্তিয়ে তেওঁৰ পৰা ৩ কিলোমিটাৰ ব্যাসাৰ্ধৰ ভিতৰত থকা কোনো এজন ব্যক্তিক অবৈধ অনুপ্ৰৱেশকাৰী বুলি সন্দেহ কৰিলে ২৫ টকা জমা দি আই এম ডি টি ন্যায়াধীকৰণত অভিযোগ দাখিল কৰিব পাৰে। পিছলৈ এই ৩ কিলোমিটাৰ ব্যাসাৰ্ধ সলনি কৰি অভিযোগকাৰীজন যিখন থানাৰ অন্তৰ্গত সেইখন থানাৰেই পৰিসীমাৰ ভিতৰৰ আন এজন ব্যক্তিৰ ওপৰত অভিযোগ কৰিব পৰা নিয়ম প্ৰৱৰ্তন কৰিছিল লগতে জমা দিব লগা টকা ২৫ টকাৰ পৰা ১০ টকালৈ হ্ৰাস কৰা হৈছিল।

কিন্তু এই আইনখনৰ লেখত লবলগীয়া বৈশিষ্ট্য আছিল যে কোনো এজন ব্যক্তি অবৈধ অনুপ্ৰৱেশকাৰী বুলি অভিযোগ দিলে অভিযুক্তজন অবৈধ হয় নে নহয় সেইয়া প্ৰমাণ কৰাৰ দায়িত্ব আছিল অভিযোগকাৰীৰ আৰু আৰক্ষীৰহে, অভিযুক্ত ব্যক্তিজনৰ নহয়। কিন্তু বিদেশী আইন অনুসৰি অবৈধ অনুপ্ৰৱেশকাৰী নহয় বুলি প্ৰমাণ কৰাৰ দায়িত্ব আছিল অভিযুক্তজনৰ।

বাতিলকৰণ প্ৰক্ৰিয়া

১৯৯২ চনৰ ১৯ ছেপ্টেম্বৰত পাচু গোপাল বৰুৱা সহিতে কেইবাজনেও এই আইনখনৰ বৈধতাৰ ওপৰত প্ৰশ্ন কৰি গুৱাহাটী উচ্চ ন্যায়ালয়ৰ কাষ চাপে। ১৯৯৮চনত সদৌ অসম ছাত্ৰ সন্থা, অসম চৰকাৰ আৰু ভাৰত চৰকাৰৰ মাজত হোৱা ত্ৰিপাক্ষিক বৈঠকত অসমৰ ৰাইজৰ দাবীৰ প্ৰতিৰ লক্ষ্য ৰাখি আইনখন বাতিল কৰাৰ বিষয়ত আলোচনা চলোৱা হয়। সেই একেই বছৰতে অল ইণ্ডিয়া লয়াৰ্ছ ফ’ৰাম ফৰ চিভিল লিবাৰ্টিছে আইনখন বাতিল কৰিবলৈ উচ্চতম ন্যায়ালয়ত এখন আবেদন দাখিল কৰে। ১৯৯৯ চনৰ ১ ছেপ্টেম্বৰৰ দিনা প্ৰথম বাৰৰ বাবে অসম চৰকাৰৰ ফালৰ পৰা আইনখন বাতিলকৰণৰ সমৰ্থনত উচ্চতম ন্যায়ালয়ত এফিডেফিট দাখিল কৰা হয়। ২০০০ চনৰ এপ্ৰিল মাহত সদৌ অসম ছাত্ৰ সন্থাৰ তেতিয়াৰ সভাপতি সৰ্বানন্দ সোণোৱালে আইনখনক উচ্চতম ন্যায়ালয়ত প্ৰত্যাহ্বান জনায়। আইন আয়োগৰ ১৭৫তম প্ৰতিবেদনেও আইনখনৰ বাতিলকৰণ সমৰ্থন কৰে। অসমত কংগ্ৰেছ চৰকাৰ অহাৰ পিছত ২০০১ চনৰ জুন মাহত অসম চৰকাৰে এফিডেফিটখনৰ ভাষ্য সলনি কৰি আইনখনক সমৰ্থন দিয়ে। ২০০৩ চনত বাজপেয়ী চৰকাৰে আইনখন বাতিলকৰণ বিধেয়ক এখন উত্থাপন কৰি এখন সংসদীয় সমিতিলৈ প্ৰেৰণ কৰে। কিন্তু ২০০৪ চনৰ ফেব্ৰুৱাৰীত সদন ভংগ কৰি দিয়া বাবে সেই বিধেয়কখনো অকামিলা হৈ পৰে। অৱশেষত ২০০৫ চনৰ ১২ জুলাইৰ দিনাখন উচ্চতম ন্যায়ালয়ে বিলখন বাতিল কৰে।

লগতে চাওক

ভাৰতীয় নাগৰিকত্ব আইন
নাগৰিকত্ব সংশোধনী বিধেয়ক, ২০১৬
ভাৰতীয় নাগৰিকৰ ৰাষ্ট্ৰীয় পঞ্জী

তথ্য সংগ্ৰহ

শ্ৰেণী:ভাৰতীয় নাগৰিকত্ব আইন
শ্ৰেণী:ভাৰতৰ আইন
অসম ৰত্ন

অসম ৰত্ন অসমৰ সৰ্বোচ্চ অসামৰিক সন্মান৷ সাহিত্য, কলা, বিজ্ঞান, সমাজসেৱা আদি ক্ষেত্ৰত বিশিষ্ট সেৱা আগবঢ়োৱা ব্যক্তিক এই সন্মান প্ৰদান কৰা হয়৷ অসমৰ জাতীয় জীৱনৰ সৃষ্টি ধৰ্মী, বিকাশমুখী চেতনাৰ লগত নিজকে নিবিড় ভাৱে জড়িত কৰি নিজ কৰ্ম দক্ষতাৰে প্ৰভূত বৰঙণি যোগাই অহা ব্যক্তিৰ সাধনালব্ধ প্ৰচেষ্টাৰ স্বীকৃতি স্বৰূপে অসম চৰকাৰে ২০০৯ চনৰ পৰা অসম ৰত্ন বঁটা প্ৰৱৰ্তন কৰিছে। এই বঁটাত আছে এখনি অংগ বস্ত্ৰ, এটি স্মৃতি চিহ্ন আৰু নগদ তিনি লাখ টকা। ২০০৯ বৰ্ষৰ বাবে ড॰ ভূপেন হাজৰিকাই প্ৰথমবাৰ এই বঁটা লাভ কৰে। শেহতীয়াকৈ বিশিষ্ট অসমীয়া বিজ্ঞানী ড॰ জিতেন্দ্ৰনাথ গোস্বামীক ২০১৫ বৰ্ষৰ বাবে এই বঁটা লাভ কৰিছে।

বঁটা বিজয়ীসকলৰ তালিকা

নং নাম চন ক্ষেত্ৰ

১ ড॰ ভূপেন হাজৰিকা ২০০৯ কলা
less|
২ ড॰ মামণি ৰয়ছম গোস্বামী ২০১০ সাহিত্য
less|
৩ ড॰ জিতেন্দ্ৰনাথ গোস্বামী ২০১৫ বিজ্ঞান আৰু প্ৰযুক্তি
less|

তথ্যউৎস

শ্ৰেণী:অসমৰ বঁটাসমূহ
আন্নাই ভেলাংকন্নী

আন্নাই ভেলাংকন্নী (; অনুবাদ. মাতৃ ভেলাংকন্নী) ১৯৭১ চনৰ কে থাংগাপ্পানৰ পৰিচালনাত নিৰ্মিত ভাৰতীয় তামিল ভাষাৰ এখন ছবি। ছবিখনত অভিনয় কৰিছে মিথুন গণেশন, জয়ললিতা, পদ্মিনী আৰু কে আৰ বিজয়াই। কমল হাছানে কম সময়ৰ বাবে যীচু খ্ৰীষ্টৰ চৰিত্ৰত অভিনয় কৰিছে যদিও তেওঁৰ নামোল্লেখ কৰা হোৱা নাই। ইয়াত কেথলিক বিশ্বাসৰ সৈতে জড়িত তিনিটা কাহিনী সন্নিবিষ্ট কৰা হৈছে।

ছবিখনৰ পটভূমি ভেলাংকন্নী ভাৰতৰ তামিলনাডুৰ নাগপট্টিনম জিলাৰ এখন চহৰ। ইয়াত যীচুৰ মাতৃ মেৰীৰ প্ৰতি উৎসৰ্গিত বেচিলিকা অৱ আৱাৰ লেডী অৱ গুড হেল্থ আছে।

প্লট

নাগপট্টিনমৰ এখন চিকিৎসালয়ৰ নাৰ্ছ হিচাপে কৰ্মৰত মেৰী, ভেলাংকন্নীৰ মাদাৰ মেৰীৰ ভক্ত। যেতিয়া মেৰীয়ে তেওঁৰ প্ৰেমিক ছুছেনথক লগ পাবলৈ হাস্পাতালৰ পৰা আঁতৰত থাকে, তেতিয়া দেৱীয়ে মেৰীৰ ৰূপ ধাৰণ কৰি তেওঁৰ কৰ্তব্য পালন কৰে।

মুক্তি আৰু সঁহাৰি

১৯৭১ চনৰ ১৫ আগষ্টত আন্নাই ভেলাংকানীক মুক্তি দিয়া হয়। ছবিখনক তেলেগু ভাষাত মেৰী মাথা নামেৰে ডাব কৰা হয় আৰু ১৯৭১ চনৰ ২৫ ডিচেম্বৰত মুক্তি দিয়া হয়। পিছলৈ ছবিখনক ভেলাংকন্নী মাথাভু নামেৰে মালয়ালম ভাষাতো ডাব কৰা হয়, যিখন ১৯৭৭ চনৰ ২৭ মে'ত মুক্তি পায়। ইতিহাসবিদ বি বিজয়াকুমাৰে এটা প্ৰবন্ধত উল্লেখ কৰিছে যে তামিল আৰু মালয়ালম ডাব কৰা সংস্কৰণটো বক্স অফিচত হিট হৈছিল। দুয়োটা সংস্কৰণেই কেৰালাত বক্স অফিচত হিট হৈছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় লোককথাৰ আধাৰত নিৰ্মিত ছবি
শ্ৰেণী:তামিল চলচ্চিত্ৰ
শ্ৰেণী:১৯৭১ বৰ্ষৰ চলচ্চিত্ৰ
ছাংলট ফেন্‌লা

ছাংলট ফেন্‌লা হৈছে লেখক-সাংবাদিক পৰাগ কুমাৰ দাসৰ এখন বহুপঠিত উপন্যাস। উপন্যাসখনৰ যোগেদি লেখকে অসমৰ এটা নিষিদ্ধ ঘোষিত উগ্ৰপন্থী সংগঠনৰ উত্থান আৰু অৱক্ষয়ৰ বিভিন্ন দিশ সম্পৰ্কে বৰ্ণনা কৰিছে।

লেখকৰ পৰিচয়

পৰাগ কুমাৰ দাস (জন্ম: ২৪ ফেব্ৰুৱাৰী, ১৯৬১ - মৃত্যু: ১৭ মে, ১৯৯৬) আছিল অসমৰ সংবাদপত্ৰ অসমীয়া প্ৰতিদিনৰ ভূতপূৰ্ব সম্পাদক, সাংবাদিক, মানৱ অধিকাৰ কৰ্মী আৰু অসমত মানৱ অধিকাৰ সংগ্ৰামৰ এজন আগৰণুৱা। পৰাগ কুমাৰ দাসে দিল্লীৰ ছেইণ্ট ষ্টিফেন্‌চ মহাবিদ্যালয় আৰু দিল্লী অৰ্থনীতি বিদ্যালয়ত শিক্ষা গ্ৰহণ কৰিছিল। তেওঁ "মানৱ অধিকাৰ সংগ্ৰাম সমিতি" (MASS)ৰো প্ৰতিষ্ঠাপক নেতা আছিল। তাৰ আগতে তেওঁ "গুৱাহাটী ষ্টক এক্সচেঞ্জ"ত প্ৰবন্ধক হিচাপে কাম কৰিছিল।

১৯৯৬ চনত ছালফাই তেওঁক হত্যা কৰে।

প্ৰকাশ

এই উপন্যাসখন প্ৰথমে উদাংশ্ৰী প্ৰকাশনৰ পৰা ১৯৯৩ চনৰ জানুৱাৰী মাহত প্ৰকাশ হৈ ওলায়। এই প্ৰকাশনৰ পৰা উপন্যাসখনৰ চতুৰ্থ সংস্কৰণ ১৯৯৭ চনৰ জুলাইত প্ৰকাশ পায়। ‌‌‌ ইয়াৰ পাছত ২০১৩ চনৰ ডিচেম্বৰত আলিবাট প্ৰকাশনৰ হৈ প্ৰাঞ্জল কুমাৰ মহন্তই কিতাপখন প্ৰকাশ কৰি উলিয়ায়।

কাহিনীৰ সাৰাংশ

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
ইউফ্ৰেছিয়া এলুভাথিংগাল

ইউফ্ৰেছিয়া এলুভাথিংগাল (ইংৰাজী: Euphrasia Eluvathingal; জন্ম: ৰোজা এলুভাথিংগাল; ১৭ অক্টোবৰ ১৮৭৭ – ২৯ আগষ্ট ১৯৫২) কেৰালাৰ পূব কেথলিক গীৰ্জা চিৰ'-মালাবাৰ গীৰ্জাৰ এগৰাকী ভাৰতীয় কাৰ্মেলাইট নান। ইউফ্ৰেছিয়াই পবিত্ৰ পৰিয়ালৰ দৰ্শন পাইছিল বুলি কোৱা হয়, সেই সময়তে তেওঁ বহুদিনৰ পৰা ভোগী থকা ৰোগৰ পৰা উপশম লাভ কৰিছিল। ২০১৪ চনৰ ২৩ নৱেম্বৰত ভেটিকান চহৰত পোপ ফ্ৰান্সিছে তেওঁক সন্ত (চেণ্ট) হিচাপে মান্যতা প্ৰদান কৰে। যিহেতু চেণ্ট জন দ্য বেপ্টিষ্টৰ শিৰচ্ছেদৰ স্মৃতি ২৯ আগষ্টত পালন কৰা হয়, সেয়েহে চেণ্ট ইউফ্ৰেছিয়াৰ উৎসৱ ৩০ আগষ্টলৈ স্থানান্তৰ কৰা হয়।

প্ৰাথমিক জীৱন

১৮৭৭ চনৰ ১৭ অক্টোবৰত কেৰেলাৰ থ্ৰিছুৰ জিলাৰ ইৰিঞ্জালাকুডাৰ কাট্টুৰৰ এটা চিৰ' মালাবাৰ চাৰ্চ নাছৰানী পৰিয়ালত ৰোজা এলুভাথিংগালে জন্মগ্ৰহণ কৰিছিল।

ধৰ্মীয় জীৱন

ৰোজে ছিৰ'-মালাবাৰৰ প্ৰথম খিলঞ্জীয়া কংগ্ৰেগ কুনাম্মাভুৰ কংগ্ৰেগেচন অৱ দ্য মাদাৰ অৱ কাৰ্মেলৰ বৰ্ডিং স্কুলত ভৰ্তি হয়। ১৯৫২ চনৰ ২৯ আগষ্টত তেওঁৰ মৃত্যু হয়৷

অলৌকিকতা

তেওঁৰ প্ৰথম নথিভুক্ত কৰা অলৌকিকতা আছিল এজন কাঠমিস্ত্ৰীক হাড়ৰ কৰ্কট ৰোগৰ পৰা সুস্থ কৰা। অলুৰৰ এঞ্চেৰীৰ পৰা অহা থমাছ থাৰাকান নামৰ এজন আচবাব ৰং কৰা কৰ্মীক থ্ৰিছুৰৰ জুবিলী মিছন মেডিকেল কলেজ এণ্ড ৰিচাৰ্চ ইনষ্টিটিউটে কেন্সাৰ ৰোগত আক্ৰান্ত বুলি ধৰা পেলাইছিল। থমাছক এসপ্তাহৰ বাবে চিকিৎসালয়ত ভৰ্তি কৰোৱা হৈছিল। পিছত অস্ত্ৰোপচাৰৰ পূৰ্বে চিকিৎসকৰ স্কেনত টিউমাৰৰ কোনো লক্ষণ দেখা নগ’ল, যদিও পূৰ্বৰ স্কেনত টিউমাৰৰ স্পষ্ট প্ৰমাণ পোৱা গৈছিল। থমাছৰ ভগ্নী ৰ'জীয়ে পিছলৈ দাবী কৰিছিল যে ইউফ্ৰেচিয়াই কৰা প্ৰাৰ্থনাৰ ফলতেই এই ৰোগ নিৰাময় হৈছিল।

তথ্য সংগ্ৰহ

শ্ৰেণী:মৃত ব্যক্তি
শ্ৰেণী:ভাৰতীয় নাৰী